邱芷微登台獻唱反應熱烈 忙寫劇本開班搞劇場
2024年05月08日 20:01
東網電視
更多新聞短片
無綫處境劇《愛．回家之開心速遞》中飾演「賈名媛」的邱芷微（Chelffy），之前曾參加《中年好聲音》，日前她與《中年好聲音》的唱將吳大強於香港仔登台，二人首度合作相當合拍，觀眾High爆。Chelffy笑謂：「自己第一次做主唱，初時好擔心冇人睇。」對現場觀眾反應熱烈，主辦方還有意加場大感意外。
今次吳大強還攜眷出席，但沒想到大強嫂原來是專程捧Chelffy場，大強表示：「我太太好少跟我出席活動，今次佢一聽到有賈名媛就好開心，讚佢一啲都唔似新進歌手，唱得好好。」Chelffy則表示參加《中》比賽時仍未開竅，唱歌好拘謹，之後與唱將交流多了，開始收放自如。在Encore環節，兩人還即興合唱《鐵血丹心》，之前冇夾過但出奇有默契，大強亦大讚Chelffy：「呢啲歌佢都識唱，所以希望大家都支持佢。」
另外，Chelffy透露正籌備小朋友劇場，最近忙於選拔小演員、寫劇本及教班。而大強剛從加拿大度假返港，公司替他接了不少工作，包括為區瑞強演唱會擔任嘉賓，及《中年好聲音》演唱會等，近日要頻頻練歌。